Намеснік начальніка аддзела па раскрыццю злачынстваў у сферы высокіх тэхналогій крымінальнай міліцыі УУС Руслан Навіцкі напамінае, што адказнасць (акрамя хіба маральнай) за прагляд парнаграфічных матэрыялаў у беларускім заканадаўстве не прадугледжана, а праваахоўныя органы не спаганяюць штрафы шляхам пераліку на рахункі абаненцкіх нумароў мабільных тэлефонаў, кашалькі ў электронных плацёжных сістэмах кшталту WebMoney, EasyPay, YandexMoney, QIWI і іншых. Калі Вы ўбачылі на экране камп’ютэра паведамленне аб блакіроўцы, неабходна перазапусціць браўзэр, закрыўшы яго напрыклад праз дыспетчар задач, калі акно адкрываецца зноў — ачысціць гісторыю прагляду старонак у браўзэры. Калі Вам такімі дзеяннямі была прычынена шкода, у тым ліку матэрыяльная, неабходна звяртацца ў бліжэйшы РАУС.